Hrvatska nogometna reprezentacija u četvrtak je predvečer odradila trening na terenu u Bogdanovcima pored Vukovara. U petak (18 sati) u Osijeku Hrvatska igra posljednju pripremnu utakmicu uoči odlaska na SP u Rusiji, u Gradskom vrtu gostuje Senegal

'Raduje me što smo došli u Bogdanovce i Slavoniju za sam završetak priprema. Sve smo do sada odradili jako dobro, kako sam i zamislio, igrači su bili izrazito profesionalni i odgovorni te nam nedostaje još samo dobra igra i pobjeda protiv Senegala. Napravit ćemo sve moguće zamjene kako bi što više igrača dobilo svoju šansu, s obzirom na to da nam je to zadnja šansa za provjere', prokomentirao je izbornik Zlatko Dalić.

Stadion Gradski vrt rasprodan je dva dana prije same utakmice.

'Mislim da mi to zaslužujemo i uistinu smo sretni što ćemo imati atmosferu punog stadiona. Reprezentacija je ponos, čast i užitak, dat ćemo sve od sebe da usrećimo te ljude i učinimo ih ponosnima', dodao je izbornik.

Protivnik također ima svoje kvalitete, zaključio je Dalić, no Hrvatska mora i hoće zaigrati bez straha: